O itshwere lehlaa ebile o bolela a nnoši Ke gore mathata a ka le monna yo a tlo rarologa ge go tlile eng Ke re ke leka go boledišana le yena eupša go no swana le go tšhela leswika ka meetse. A ke tlo fetša ke dirile eng gona mo A ke laetše Ntshepe gore ke a mo rata O a lla Bokaone bjona bo ka se be gona mo. O phumola mamina Ke swanetše go ya kerekeng lehono. Mohlomongwe ge nka ya ke tlo ikwa ke imologile moyeng. O lebelela sešupanako sa letsogo E šetše e le seripagare go tšwa go iri ya senyane. Etse kereke e tsena ka iri ya lesome A ke itokišetše go tloga. Pele ke sepela ke tlo ngwala lengwalwana la go tsebiša Radithekisi gore ke ile kae. Ke a tseba gore ge nka se mo tsebiše o tlo tla a mpolotša go fihla mapanta a gagwe a kgaoga. O a ngwala ebile o le bea godimo ga tafolana ya disofa Aga, ke feditše bjale! 0 a tšwa?